Ehkki järgmisel teisipäeval muinsuskaitsekuu juba lõpeb, jagub jäänud nädalasse veel hulga koolitusi, talguid ja tutvumispäevi.  Nii on täna Viljandimaal Hallistes õppepäev kalmistute inventeerimisest ja hooldusest ning Paides kõneldakse õhtupoolikul vanade majade hallitusprobleemidest. Homme peetakse talguid Narva endise vangilaagri kalmistul, reedel ja laupäeval Jäneda linnamäel, samuti korrastatakse Sääre piirivalvekordonit ning laupäeval kell 15  avatakse Sõrves sõjamuuseum.